Huquqbuzarliklar profilaktikasi samara bermoqda

O‘zbekistonda
fuqarolarning tinch hayot kechirishi va ularning huquqni muhofaza qiluvchi
organlarga bo‘lgan ishonchining ortishi
ushbu organlar tomonidan huquqbuzarliklar
profilaktikasi va jinoyatchilikka qarshi
kurashish bo‘yicha ishlarning samarali
tashkil etilganlik darajasiga bog‘liq
hisoblanadi.
Bugungi kunda
huquq-tartibotni saqlash hamda mustahkamlash
va jamiyatning har bir a’zosi xafsiziligini
ta’minlash maqsadida ichki ishlar
organlarining manfaatdor vazirlik va idoralar, fuqarolik jamiyati institutlari
bilan yaqindan hamkorligi asosida keng
ko‘lamli profilaktik tadbirlar o‘tkazib
kelinmoqda.
Huquqbuzarliklar
profilaktikasini amalga oshirish hamda
aholining ijtimoiy-iqtisodiy turmush
sharoitini tizimli ravishda o‘rganish
maqsadida «Huquqbuzarliklar profilaktikasi
kuni» doirasida tashkil etib kelinayotgan
tadbirlarda pasport tizimi qoidalarii
buzish, noqonuniy o‘q otar qurolar va norkotik vositalarni saqlash holatlari
aniqlanmoqda.

Ichki ishlar
vazirligi Huquqbuzarliklar profilaktikasi
osh boshqarmasi ma’lumotiga ko‘ra, mazkur
yo‘nalishda ko‘rilgan chora-tadbirlar
natijasida joriy yilning ohirgi uch oyi
davomida 100 mingdan ortiq shaxs ma’muriy
javobgarlikka tortildi, 300 dan ortiq
qidiruvdagi jinoyatchilar qo‘lga olindi.
Huquqbuzarliklarning yakka tartibdagi
profilaktikasi chora-tadbiri sifatida
160 mingdan ortiq profilaktika suhbatlar
o‘tkazildi.
Asosiy
e’tibor, voyaga yetmaganlar va yoshlar
tariyasiga qaratilib, o‘quvchi va talabalarning huquqiy ongi va madaniyatini
oshirish, ularning ta’lim muassasalaridagi
davomatini ta’minlash bo‘yicha tizimli
ishlar amalga oshirilmoqda. Buning
natijasida mart oyida voyaga yetmaganlar
o‘rtasida jinoyatchilikning darajasi 2 foizga, yoshlar o‘rtasida 2,4 foizga, shu jumladan kollej va litsey o‘quvchilari
o‘rtasida 10,9 foizga, oliy ta’lim
muassasalarida 39,5 foizga kamaydi.
Huquqbuzarliklarga
murosasizlik madaniyatini shakllantirish,
huquqiy nigilizmga barham berish va fuqarolarning qonunga itoatkorlik
xulq-atvorini ommalashtirishga qaratilgan
tizimli chora-tadbirlarni amalga oshirish
muhim o‘rin egallaydi. Shu bilan birga,
mazkur jarayonlarning samarali amalga
oshirilishi, birinchi navbatda hamiyatning
har bir a’zosi davlat kelajagiga befarq
bo‘lmasligi lozim.
Shularni
inobatga olgan holda Ichki ishlar vazirligi
barcha davlat organlari, tashkilotlar va jamoatchilik tuzilmalarini, shuningdek,
fuqarolarni «Huquqbuzarliklar
profilaktikasi kuni» samarali o‘tkazilishi
hamda huquqbuzarliklarni oldini olish
va jinoyatchilikka qarshi kurashishda faol
hamkorlikka chorladi.